सूरतगढ़ में किसान मेला 4 को
भास्कर संवाददाता|श्रीगंगानगर
आत्मापरियोजनाके तहत कृषि विभाग का 4 मार्च को सूरतगढ़ के स्टेडियम में किसान मेला लगाया जाएगा। मेले में फल-सब्जी की प्रदर्शनी भी लगाई जाएगी। किसान अपने बेहतरीन उपज का इस कार्यक्रम में प्रदर्शन कर सकते हैं।
उद्यान विभाग के सहायक निदेशक बलदेवसिंह सिद्धू ने बताया कि किसान किन्नू, बेर, चप्पन कद्दू, पत्ता गोभी एवं गाजर की सब्जी का प्रदर्शन कर सकते हैं। जो किसान प्रतियोगिता में भाग लेना चाहते हैं वे 4 मार्च सुबह 11.30 बजे तक एंट्री करवा सकते हैं। प्रतियोगिता में प्रथम विजेता को 2500, दूसरे नंबर पर रहने वाले को 1500 एवं तीसरे नंबर पर रहने वाले प्रतिभागी किसान को 1000 रुपए इनाम दिया जाएगा।
awa_Deva san_Deva hin_Deva hin_Deva